Diari Oficial de la Generalitat Valenciana


Sumari del DOGV 5533, del 13-06-2007 (2007/7759)

RESOLUCIÓ de 8 de juny de 2007, del director general de Personal Docent de la Conselleria de Cultura, Educació i Esport, per la qual es nomenen òrgans de selecció que han de jutjar els procediments selectius per a ingrés, accessos i adquisició de noves especialitats en els cossos docents de professors d'Ensenyament Secundari, professors d'Escoles Oficiales d'Idiomes, professors de Música i Arts Escèniques i professors tècnics de Formació Professional, convocats per orde de 24 d'abril de 2007.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5533

Data del DOGV
:   13-06-2007

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2007/7759


Data del document
:   08-06-2007

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * educació artística
    * administració regional
    * ensenyament professional
    * formació professional
    * ensenyament d'idiomes
    * ensenyament secundari
    * personal docent
    * concurs administratiu

RESOLUCIÓ de 8 de juny de 2007, del director general de Personal Docent de la Conselleria de Cultura, Educació i Esport, per la qual es nomenen òrgans de selecció que han de jutjar els procediments selectius per a ingrés, accessos i adquisició de noves especialitats en els cossos docents de professors d'Ensenyament Secundari, professors d'Escoles Oficiales d'Idiomes, professors de Música i Arts Escèniques i professors tècnics de Formació Professional, convocats per orde de 24 d'abril de 2007. [2007/7759]
De conformitat amb el que establix l'Orde de 24 d'abril de 2007, de la conselleria de Cultura, Educació i Esport (DOCV de 30 d'abril), i una vegada realitzat el sorteig previst en l'apartat 5.2 i la designació establida en l'apartat 5.3 de la base 5 de la convocatòria de procediments selectius d'ingrés i accessos als cossos docents de professors d'Ensenyament Secundari, professors d'Escoles Oficials d'Idiomes, professors de Mùsica i Arts Escèniques i professors tècnics de Formació Professional, esta Direcció General de Personal Docent ha resolt:
Primer
Nomenar els tribunals que figuren en la relació que s'inserix com a annex I d'esta resolució davant els quals han d'actuar els aspirants admesos per a participar en estos procediments selectius.
Segon
Nomenar les comissions de selecció que figuren en l'annex II d'esta resolució que tindran les funcions que s'especifica en l'apartat 12 de la base 5 de la convocatòria de procediments selectius per a ingrés i accessos als cossos docents de professors d'Ensenyament Secundari, professors d'Escoles Oficials d'Idiomes, professors de Mùsica i Arts Escèniques i professors tècnics de Formació Professional.
De conformitat amb el que establix la base 5.3, en aquelles especialitats en les quals es nomene tribunal únic, este actuarà a més com a comissió de selecció, sense que per això canvien de funcions en la comissió de selecció els membres del tribunal.
Tercer
Els membres dels òrgans de selecció hauran d'abstenir-se d'intervindre, i així ho notificaran a la Direcció General de Personal Docent, quan hi concórreguen circumstàncies de les previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o si hagueren realitzat tasques de preparació d'aspirants a proves selectives d'accés al mateix cos i especialitat en els cinc anys anteriors a la publicació d'esta convocatòria.
El termini per a manifestar l'abstenció serà de 10 dies comptats a partir de l'endemà de la publicació d'esta resolució en el Diari Oficial de la Comunitat Valenciana.
Quart
Els aspirant podran recusar els membres del tribunal o de la comissió de selecció quan hi concórreguen circumstàncies de les previstes en l'apartat anterior.
Cinqué
Els òrgans de selecció que actuen en este procediment selectiu tindràn dret a la indemnització per raó del servici prevista en el Decret 24/1997, d'11 de febrer.
Aquells docents, el lloc de treball dels quals estiga ubicat fora del terme municipal del lloc/de la seu d'actuació del tribunal, quedaran acollits a l'excepció prevista en l'article 4.4 de la secció primera del capítol II del Decret 24/1997, d'11 de febrer.
Sisé
Contra la present resolució, que posa fi a la via administrava, d'acord amb el que preceptua l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, podrà interposar-se potestativament recurs de reposició davant la Direcció General de Personal Docent en el termini d'un mes comptat des de l'endemà de la seua publicació o interposar directament recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptats a partir de l'endemà de la seua publicació.
València, 8 de juny de 2007.- El director general de Personal Docent: José Antonio Rovira Jover.